KOMMISSIONENS GENNEMFØRELSESFORORDNING (EU) 2016/1823

af 10. oktober 2016

om udarbejdelse af de formularer, der er omhandlet i Europa-Parlamentets og Rådets forordning (EU) nr. 655/2014 om indførelse af en procedure for en europæisk kendelse til sikring af bankindeståender med henblik på at lette grænseoverskridende gældsinddrivelse på det civil- og handelsretlige område

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 655/2014 af 15. maj 2014 om indførelse af en procedure for en europæisk kendelse til sikring af bankindeståender med henblik på at lette grænseoverskridende gældsinddrivelse på det civil- og handelsretlige område (1), særlig artikel 51, og

ud fra følgende betragtninger:

For at sikre korrekt gennemførelse af forordning (EU) nr. 655/2014 bør en række formularer oprettes.

VEDTAGET DENNE FORORDNING:

Artikel 1

1. Den formular, der bruges til at anmode om en europæisk kendelse til sikring af bankindeståender, jf. artikel 8, stk. 1, i forordning (EU) nr. 655/2014, er fastlagt i bilag I til denne forordning.

2. Den formular, der bruges til at udstede en europæisk kendelse til sikring af bankindeståender, jf. artikel 19, stk. 1, i forordning (EU) nr. 655/2014, er fastlagt i bilag II til denne forordning.

3. Den formular, der bruges til tilbagekaldelsen af en europæisk kendelse til sikring af bankindeståender, jf. artikel 10, stk. 2, i forordning (EU) nr. 655/2014, er fastlagt i bilag III til denne forordning.

4. Den formular, der bruges til udstedelsen af en erklæring om sikring af midler, jf. artikel 25, stk. 1, i forordning (EU) nr. 655/2014, er fastlagt i bilag IV til denne forordning.

5. Den formular, der bruges til anmodningen om frigivelse af oversikrede beløb, jf. artikel 27, stk. 2, i forordning (EU) nr. 655/2014, er fastlagt i bilag V til denne forordning.

6. Den formular, der bruges til udstedelsen af en bekræftelse for modtagelse, jf. artikel 29, stk. 2, i forordning (EU) nr. 655/2014, er fastlagt i bilag VI til denne forordning.

7. Den formular, der bruges til at anmode om et retsmiddel, jf. artikel 36, stk. 1, i forordning (EU) nr. 655/2014, er fastlagt i bilag VII til denne forordning.

8. Den formular, der bruges til fremsendelsen af en afgørelse om et retsmiddel til fuldbyrdelsesmedlemsstaten, jf. artikel 36, stk. 5, i forordning (EU) nr. 655/2014, er fastlagt i bilag VIII til denne forordning.

9. Den formular, der bruges til at klage over en afgørelse om et retsmiddel, jf. artikel 37, i forordning (EU) nr. 655/2014, er fastlagt i bilag IX til denne forordning.

Artikel 2

Denne forordning træder i kraft den 18. januar 2017.

Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.

(1) EUT L 189 af 27.6.2014, s. 59.

BILAG I

Anmodning om en europæisk kontosikringskendelse Artikel 8, stk. 1, i Europa-Parlamentets og Rådets forordning (EU) nr. 655/2014 af 15. maj 2014 om indførelse af en procedure for en europæisk kendelse til sikring af bankindeståender med henblik på at lette grænseoverskridende gældsinddrivelse på det civil- og handelsretlige område

Udfyldes af retten Sagsnummer: Modtaget af retten den: (dd/mm/åååå)

VIGTIGT

LÆS VEJLEDNINGEN I BEGYNDELSEN AF HVERT AFSNIT — DEN ER EN HJÆLP TIL UDFYLDELSEN AF DENNE FORMULAR

Sprog

Denne formular skal udfyldes på det sprog, der anvendes af retten i den medlemsstat, anmodningen indgives til. Formularen kan hentes på Den Europæiske Unions 23 officielle sprog på webstedet for den europæiske e-justice-portal på https://e-justice.europa.eu/content_european_account_preservation_order-378-da.do og kan også udfyldes online. Den sprogversion, du har kendskab til, kan hjælpe dig med at udfylde formularen på det sprog, der kræves af retsinstanserne i den berørte medlemsstat. På webstedet for den europæiske e-justice-portal kan du også finde oplysninger om, hvorvidt en medlemsstat har angivet, at den vil acceptere dokumenter fremsendt til retten på et andet officielt EU-sprog (artikel 50, stk. 1, litra o), i forordning (EU) nr. 655/2014).

Støttedokumenter

Alle relevante støttedokumenter skal indgives sammen med anmodningsformularen. Hvis du allerede har opnået en retsafgørelse, et retsforlig eller et officielt bekræftet dokument, vedlægges en genpart af denne retsafgørelse, dette retsforlig eller det officielt bekræftede instrument, der opfylder betingelserne med hensyn til godtgørelse af dens ægthed.

Landekoder

Anvend følgende landekoder, når du henviser til en medlemsstat i formularen:

AT Østrig EL Grækenland IT Italien PT Portugal BE Belgien ES Spainien LT Litauen RO Rumænien BG Bulgarien FI Finland LU Luxembourg SE Sverige CY Cypern FR Frankrig LV Letland SI Slovenien CZ Tjekkiet HR Kroatien MT Malta SK Slovakiet DE Tyskland HU Ungarn NL Nederlandene EE Estland IE Irland PL Polen

Når der i formularen er mulighed for at indsætte fri tekst, og når formularen udfyldes på papir, anvendes om nødvendigt yderligere ark.

1. Ret

Du kan kun anmode om en europæisk kendelse til sikring af bankindeståender (i det følgende benævnt »kontosikringskendelsen«), hvis retten er beliggende i en medlemsstat, hvor forordning (EU) nr. 655/2014 finder anvendelse. Dette er i øjeblikket ikke tilfældet for Danmark og Det Forenede Kongerige.

I dette felt angives den ret, hvor du ønsker at indgive anmodningen om en kontosikringskendelse. Når du vælger, hvilken ret du vil indgive din anmodning til, skal du se på grundlaget for rettens kompetence.

Hvis du endnu ikke har opnået en retsafgørelse, et retsforlig eller et officielt bekræftet dokument, der forpligter debitor til at indfri dit krav, ligger kompetencen til at udstede kontosikringskendelsen hos retterne i den medlemsstat, der i henhold til de respektive EU-retlige regler har kompetence til at behandle hovedsagen. Disse omfatter navnlig Europa-Parlamentets og Rådets forordning (EU) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område og Rådets forordning (EF) nr. 4/2009 af 18. december 2008 om kompetence, lovvalg, anerkendelse og fuldbyrdelse af retsafgørelser og samarbejde vedrørende underholdspligt. Yderligere oplysninger om kompetencereglerne findes på webstedet for den europæiske e-justice-portal på https://e-justice.europa.eu. En liste over mulige kompetencegrunde findes i denne formulars afsnit 5.

Med henblik på forordning (EU) nr. 655/2014 omfatter begrebet hovedsag enhver sag, der har til formål at opnå et fuldbyrdelsesgrundlag for det underliggende krav, f.eks. hurtig retsforfølgning i sager om pengekrav og sager som »procédure de référé« i Frankrig.

Hvis debitor er en forbruger, der har indgået en aftale med dig med henblik på et formål, der må anses for at ligge uden for dennes erhvervsmæssige virksomhed, har kun retterne i den medlemsstat, hvor debitor har bopæl, kompetence til at udstede en kontosikringskendelse.

Hvis du allerede har opnået en retsafgørelse, et retsforlig eller et officielt bekræftet dokument, der forpligter debitor til at indfri dit krav, ligger kompetencen til at udstede kontosikringskendelsen hos retterne i den medlemsstat, der har truffet retsafgørelsen, eller hvor retsforliget er godkendt eller indgået.

Hvis du har opnået et officielt bekræftet dokument, ligger kompetencen til at udstede en kontosikringskendelse for det krav, der er fastsat i det pågældende dokument, hos de retter, der er udpeget med henblik herpå i den medlemsstat, hvor dokumentet blev udfærdiget.

Når du har fastlagt, i hvilken medlemsstat du skal indgive dit krav, kan du finde navne og adresser på de retter, der er kompetente til at udstede en kontosikringskendelse, på webstedet for den europæiske e-justice-portal på https://e-justice.europa.eu/content_european_account_preservation_order-379-da.do. På den europæiske e-justice-portal kan du også finde oplysninger om betaling af retsafgifter i forbindelse med procedurer til at opnå en kontosikringskendelse i den pågældende medlemsstat.

1. Ret, som anmodningen indgives til 1.1. Navn: 1.2. Adresse 1.2.1. Vej og nummer/postboks: 1.2.2. Postnummer og by: 1.2.3. Medlemsstat (angiv landekode):

2. Kreditor

Du kan kun anmode om en kontosikringskendelse, hvis du har bopæl i en medlemsstat, hvor forordning (EU) nr. 655/2014 finder anvendelse. Dette er i øjeblikket ikke tilfældet for Danmark og Det Forenede Kongerige.

I dette felt skal du identificere dig som kreditor og angive din retlige repræsentant, hvis du har en sådan. Det ikke er obligatorisk at lade sig repræsentere af en advokat.

I visse lande er det ikke tilstrækkeligt kun at anføre en postboks som adresse, og du bør derfor også anføre vejnavn, husnummer og postnummer.

2. Oplysninger vedrørende kreditor 2.1. Efternavn og fornavn(e)/navn på selskab eller organisation: 2.2. Adresse 2.2.1. Vej og nummer/postboks: 2.2.2. Postnummer og by: 2.2.3. Medlemsstat (angiv landekode): 2.3. Telefon: (*) 2.4. Fax (*) 2.5. E-mail (hvis oplysningen er tilgængelig): 2.6. Navn på kreditors eventuelle repræsentant og dennes kontaktoplysninger: 2.6.1. Efternavn og fornavn(e): 2.6.2. Adresse 2.6.2.1. Vej og nummer/postboks: 2.6.2.2. Postnummer og by: 2.6.2.3. Land (angiv landekode, hvis det er en EU-medlemsstat): 2.6.3. E-mail (hvis oplysningen er tilgængelig): 2.7. Hvis kreditor er en fysisk person: 2.7.1. Fødselsdato: 2.7.2. Id- eller pasnummer (hvis relevant og tilgængeligt): 2.8. Hvis kreditor er en fysisk person eller en anden enhed med rets- og handleevne til at optræde som part i en retssag i henhold til en medlemsstats lovgivning: 2.8.1. Stiftelses-, oprettelses- eller registreringsland (angiv landekode, hvis det er en EU-medlemsstat): 2.8.2. Id- eller registreringsnummer eller, hvis et sådant nummer ikke findes, stiftelses-, oprettelses- eller registreringsdato og -sted:

3. Debitor

Her oplyses, hvem debitor er, og hvem debitors repræsentant er, hvis denne kendes. Det er ikke obligatorisk for debitor at lade sig repræsentere af en advokat.

I visse lande er det ikke tilstrækkeligt kun at anføre en postboks som adresse, og du bør derfor også anføre vejnavn, husnummer og postnummer.

3. Oplysninger vedrørende debitor 3.1. Fulde navn (efternavn og fornavn (med eventuelle mellemnavne, hvis der er kendskab hertil) eller navn på virksomheden/organisationen: 3.2. Adresse 3.2.1. Vej og nummer/postboks: 3.2.2. Postnummer og by: 3.2.3. Land (angiv landekode, hvis det er en EU-medlemsstat): 3.3. Telefon: (*) 3.4. Fax (*) 3.5. E-mail (hvis oplysningen er tilgængelig): 3.6. Navn på debitors eventuelle repræsentant med kontaktoplysninger, hvis disse oplysninger er tilgængelige 3.6.1. Efternavn og fornavn(e): 3.6.2. Adresse 3.6.2.1. Vej og nummer/postboks: 3.6.2.2. Postnummer og by: 3.6.2.3. Land (angiv landekode, hvis det er en EU-medlemsstat): 3.6.3. E-mail: 3.7. Hvis debitor er en fysisk person, og oplysningerne er tilgængelige: 3.7.1. Fødselsdato: 3.7.2. Id- eller pasnummer: 3.8. Hvis debitor er en fysisk person eller en anden enhed med rets- og handleevne til at optræde som part i en retssag i henhold til en medlemsstats lovgivning: 3.8.1. Stiftelses-, oprettelses- eller registreringsland (angiv landekode, hvis det er en EU-medlemsstat): 3.8.2. Id- eller registreringsnummer eller, hvis et sådant nummer ikke findes, stiftelses-, oprettelses- eller registreringsdato og -sted:

4. Sagens grænseoverskridende karakter

For at proceduren for en kontosikringskendelse kan anvendes, skal sagen være af grænseoverskridende karakter. For så vidt angår forordning (EU) nr. 655/2014 er en sag af grænseoverskridende karakter i henhold til forordningens artikel 3, hvis den eller de bankkonti, der skal sikres ved kontosikringskendelsen, føres i en anden medlemsstat end: a) den medlemsstat, hvis ret der er indgivet anmodning om kontosikringskendelse til, eller b) den medlemsstat, hvor kreditor har bopæl.

4. Sagens grænseoverskridende karakter 4.1. Medlemsstat, hvor kreditor har bopæl (angiv landekode): 4.2. Medlemsstat(er), hvor bankkontoen/-kontiene føres (angiv landekode(r)): 4.3. Medlemsstat, hvis ret der er indgivet anmodning om kontosikringskendelse til (angiv landekode):

5. Kompetence

Dette afsnit udfyldes kun, hvis du endnu ikke har opnået en retsafgørelse, et retsforlig eller et officielt bekræftet dokument mod debitor, der forpligter debitor til at indfri dit krav. Gå til afsnit 6, hvis du har opnået et af disse.

I dette afsnit angives oplysninger om, hvorfor den ret, som du indgiver anmodningen om en kontosikringskendelse til, efter din opfattelse har kompetence til at behandle sagen. Som anført i afsnit 1 har en ret kompetence til at udstede en kontosikringskendelse, hvis den har kompetence til at behandle hovedsagen. Nedenfor gives en liste over mulige kompetencegrunde.

5. Af hvilken grund mener du, at denne ret har kompetence? ☐ Debitors bopæl eller en af debitorernes bopæl, hvis flere debitorer hæfter solidarisk ☐ Opfyldelsesstedet for den tilgrundliggende forpligtelse ☐ Stedet, hvor den skadevoldende begivenhed fandt sted ☐ Værneting aftalt mellem parterne ☐ Den underholdsbidragsberettigedes bopæl ☐ Såfremt kravet vedrører driften af en filial, et agentur eller en lignende virksomhed, det sted, hvor denne virksomhed er beliggende ☐ Trustens hjemsted ☐ Hvis sagen vedrører betaling af den bjærgeløn, der forlanges for bjærgning, som er kommet en skibsladning eller fragt til gode, den ret, i hvis retskreds der er gjort arrest eller kunne være gjort arrest i ladningen eller fragten. ☐ Forsikringstagerens, den sikredes eller den begunstigedes bopæl i forbindelse med en forsikringssag ☐ Forbrugerens bopæl ☐ Det sted, hvor arbejdstageren udfører sit arbejde ☐ Det sted, hvor den virksomhed, som har antaget arbejdstageren, er beliggende ☐ Det sted, hvor den faste ejendom er beliggende ☐ Andet: Beskriv relevante elementer til begrundelse for den valgte kompetence i punkt 5.1-5.14: Har du allerede har anlagt hovedsagen mod debitor? ☐ Ja. Angiv navn og adresse på retten (vej og nummer/postboks, postnr. og by, medlemsstat) samt eventuelt rettens telefonnummer og e-mailadresse og sagens nummer: ☐ Nej Hvis du anmoder om en kontosikringskendelse inden anlæggelsen af hovedsagen, skal du anlægge sagen og forelægge retten bevis herfor inden for 30 dage fra den dato, hvor du indgav anmodningen, eller inden for 14 dage fra den dato, hvor kendelsen blev udstedt, afhængigt af hvilket tidspunkt der ligger senest.

6. Oplysninger vedrørende debitors bankkonto

For at spare tid og omkostninger er det vigtigt, at du indgiver alle de oplysninger, du har vedrørende debitors bankkonto. Hvis du ikke kender nummeret på debitors bankkonto eller -konti, er det tilstrækkeligt, hvis du oplyser navn og adresse på den bank, hvor debitor har en eller flere konti, eller et nummer, som f.eks. BIC, som gør det muligt at identificere banken. Hvis du har oplysninger om debitorens bankkonto eller -konti (f.eks. kontonummer eller IBAN), bør du indgive disse oplysninger. Derved undgår du risikoen for, at banken ikke kan gennemføre kontosikringskendelsen, fordi den ikke med sikkerhed kan identificere debitors bankkonto eller -konti. Hvis du kun kan oplyse nummeret på én af debitors konti, men du ønsker at sikre andre konti, som debitoren har i den samme bank (hvis du f.eks. kun kender nummeret på debitors indlånskonto, men du også ønsker at sikre opsparingskonti, som debitor har i samme bank), skal du afkrydse feltet i punkt 6.7.

Hvis du ikke ved, i hvilken bank debitor har en konto, men du har grund til at mene, at debitor har en eller flere konti i en bestemt medlemsstat, og du allerede har opnået en retsafgørelse, et retsforlig eller et officielt bekræftet dokument, der forpligter debitor til at indfri dit krav, kan du bede den ret, hvor du indgiver anmodningen om en kontosikringskendelse, om at anmode oplysningsmyndigheden i den medlemsstat, hvor kontoen føres, om at indhente de oplysninger, der er nødvendige for at kunne identificere banken og debitors konto eller konti. Gå i så fald til afsnit 7, som indeholder flere oplysninger om betingelserne for at indgive en sådan anmodning.

Hvis du allerede har oplysninger om en eller flere af debitorens bankkonti, men du har grund til at mene, at debitor også har en eller flere andre konti i en bestemt medlemsstat, og du ikke har oplysninger om sidstnævnte konto eller konti, kan du — i samme anmodning om en kontosikringskendelse — angive oplysninger om debitorens bankkonto, som du har (udfyld her afsnit 6), og samtidig indgive en anmodning om at indhente kontooplysninger om en eller flere andre konti en bestemt medlemsstat (udfyld her også afsnit 7).

Bemærk, at forordning (EU) nr. 655/2014 ikke gælder for sikring af bankkonti, der indeholder finansielle instrumenter (forordningens artikel 4, stk. 3).

Hvis du ønsker at sikre konti i mere end én bank, skal du angive de følgende oplysninger for hver af disse banker. Hvis formularen udfyldes på papir, anvendes særskilte ark for hver bankkonto, og hvert ark nummereres.

6. Oplysninger vedrørende debitors bankkonto 6.1. Medlemsstat, hvor bankkontoen føres (angiv landekode): 6.2. Nummer, hvormed banken kan identificeres, f.eks. IBAN: eller BIC-kode: og/eller navn og adresse på banken (vej og nummer/postboks, postnr. og by): 6.3. Bankens telefonnummer: (**) 6.4. Bankens fax (**) 6.5. Bankens e-mail-adresse (hvis oplysningen er tilgængelig): 6.6. Nummeret på den konto eller de konti, der skal sikres, hvis oplysningerne er tilgængelige: 6.7. Skal andre konti, som debitor har i samme bank, sikres? ☐ Ja ☐ Nej 6.8. Evt. andre oplysninger om kontotypen:

7. Anmodning om indhentelsen af kontooplysninger

Hvis du ikke har oplysninger om den bank, hvor debitor har en eller flere konti, og ikke kender kontonummeret, og du i en medlemsstat allerede har opnået en eksigibel retsafgørelse eller et eksigibelt retsforlig eller officielt bekræftet dokument, der forpligter debitor til at indfri dit krav, kan du bede retten om at anmode oplysningsmyndigheden i den medlemsstat, hvor du har grund til at mene, at kontoen føres, om at forsøge at indhente de nødvendige oplysninger.

Du kan kun anmode om indhentelsen af kontooplysninger vedrørende konti, der føres i en medlemsstat, hvor forordning (EU) nr. 655/2014 finder anvendelse. Dette er i øjeblikket ikke tilfældet for Danmark og Det Forenede Kongerige.

Generelt kan en anmodning om indhentelse af kontooplysninger fremsættes, når der allerede er opnået en eksigibel retsafgørelse eller et eksigibelt retsforlig eller officielt bekræftet dokument.

Hvis retsafgørelsen, retsforliget eller det officielt bekræftede dokument endnu ikke er eksigibelt, kan der kun fremsættes en anmodning om indhentelsen af kontooplysninger, hvis yderligere betingelser er opfyldt. Det drejer sig i henhold til artikel 14, stk. 1, i forordning (EU) nr. 655/2014 om følgende betingelser: Det beløb, der skal sikres, skal under hensyntagen til de relevante omstændigheder være betragteligt, og kreditor skal over for retten have godtgjort, at der er akut behov for de pågældende kontooplysninger, fordi der er risiko for, at den efterfølgende fuldbyrdelse af kreditors krav mod debitor sandsynligvis vil blive bragt i fare uden denne, og at det derfor kan føre til en betydelig forværring af kreditors økonomiske situation. Hvis du opfylder de ovenstående betingelser, angives de relevante oplysninger i punkt 10.2.

Det er vigtigt, at du i din anmodning behørigt begrunder, hvorfor du har grund til at mene, at debitor har en eller flere konti i en bestemt medlemsstat, og at du til retten indgiver alle relevante oplysninger vedrørende debitor og den eller de konti, der skal sikres, som du er i besiddelse af. Denne procedure kan imidlertid tage tid, og du vil muligvis blive pålagt et gebyr for disse oplysninger.

Hvis du ønsker at sikre konti i mere end én medlemsstat, skal du angive de følgende oplysninger for hver af disse medlemsstater (hvis formularen udfyldes på papir, anvendes særskilte ark, som nummereres).

7. Anmodning om indhentelsen af kontooplysninger ☐ Jeg har en retsafgørelse, et retsforlig eller et officielt bekræftet dokument, der forpligter debitor til at indfri mit krav, og jeg anmoder oplysningsmyndigheden i den medlemsstat, hvor bankkontoen føres, om at forsøge at indhente de oplysninger, der er nødvendige for at kunne identificere banken og debitors konto eller konti. 7.2. Medlemsstat, hvor debitors konto eller konti angiveligt føres (angiv landekode): 7.3. Angiv, hvorfor du har grund til at mene, at debitor har en eller flere konti i denne medlemsstat (afkryds det eller de relevante felter): ☐ Debitor har sit sædvanlige opholdssted i den pågældende medlemsstat. Beskriv nærmere. ☐ Debitor arbejder eller udøver erhvervsmæssig virksomhed i den pågældende medlemsstat. Beskriv nærmere. ☐ Debitor har ejendom i den pågældende medlemsstat. Beskriv nærmere. ☐ Andet. Beskriv nærmere. 7.4. Den retsafgørelse, det retsforlig eller det officielle bekræftede dokument, der forpligter debitor til at indfri mit krav, er eksigibelt: ☐ Ja ☐ Nej. Angiv i punkt 10.2. yderligere oplysninger, der begrunder det akutte behov for kontooplysninger.

8. Eksisterende dom, retsforlig eller officielt bekræftet dokument

Dette afsnit udfyldes kun, hvis du allerede har opnået en retsafgørelse, et retsforlig eller et officielt bekræftet dokument mod debitor, der forpligter debitor til at indfri dit krav. Fortsæt ellers til afsnit 9.

Bemærk, at beløbet i punkt 8.8. generelt bør være det beløb, der er fastsat i retsafgørelsen, retsforliget eller det officielt bekræftede dokument. Hvis debitor allerede har betalt en del af sin gæld, og der kun gøres krav på det resterende beløb, bør dette beløb plus eventuelle renter angives i punkt 8.8. Hvis debitor allerede har betalt en del af sin gæld, og der kun gøres krav på det resterende beløb, skal du — ved at afkrydse det relevante felt i punkt 8.9.2.1. — bekræfte, om du også gør krav på den ubetalte rente af den del af beløbet, som debitor allerede har betalt (hvis formularen udfyldes på papir, anvendes et særskilt ark for rente, der kræves af den del af beløbet, som debitor allerede har betalt (punkt 8.8.1.), og hvert ark nummereres).

Vedlæg en genpart af retsafgørelsen, retsforliget eller det officielt bekræftede dokument, der opfylder de nødvendige betingelser med hensyn til godtgørelse af det pågældende dokuments ægthed.

8. Oplysninger vedrørende eksisterende dom, retsforlig eller officielt bekræftet dokument 8.1. Navn på retten eller anden myndighed: 8.2. Adresse 8.2.1. Vej og nummer/postboks: 8.2.2. Postnummer og by: 8.2.3. Medlemsstat (angiv landekode): 8.3. Telefon: (***) 8.4. Fax (***) 8.5. E-mail: (***) 8.6. Dato for retsafgørelse, retsforlig eller officielt bekræftet dokument (dd/mm/åååå) 8.7. Valutaen for det beløb, der er tilkendt i retsafgørelsen, retsforliget eller det officielt bekræftede dokument: ☐ Euro (EUR) ☐ Bulgarske lev (BGN) ☐ Tjekkiske koruna (CZK) ☐ Kroatiske kuna (HRK) ☐ Ungarske forint (HUF) ☐ Polske zloty (PLN) ☐ Rumænske leu (RON) ☐ Svenske kroner (SEK) ☐ Anden valuta (angiv ISO-kode): 8.8. Beløb: 8.8.1. Hovedstol tilkendt i retsafgørelsen, retsforliget eller det officielt bekræftede dokument: 8.8.1.1. Hvis relevant (1), angives den ubetalte del af den tilkendte hovedstol: 8.8.1.2. Hvis relevant (1), angives den betalte del af den tilkendte hovedstol: 8.8.2. Renter, hvis relevant: 8.8.2.1. Renter: 8.8.2.1.1. ☐ Ikke angivet i retsafgørelsen, retsforliget eller det officielt bekræftede dokument 8.8.2.1.2. ☐ Angivet i retsafgørelsen, retsforliget eller det officielt bekræftede dokument til følgende: 8.8.2.1.2.1. Renter skyldige fra: (dato (dd/mm/åååå) eller begivenhed) til (dato (dd/mm/åååå) eller begivenhed) (2). 8.8.2.1.2.2. ☐ Endeligt beløb: eller 8.8.2.1.2.3. ☐ Renteberegningsmetode (3): 8.8.2.1.2.3.1. ☐ Rente: … %, beregnet (afkryds det relevante felt) ☐ dagligt ☐ pr. måned ☐ pr. år ☐ andet (angiv venligst): 8.8.2.1.2.3.2. ☐ Rente: … % over referencesats (ECB's/Nationalbankens referencesats: …), beregnet (afkryds det relevante felt) ☐ dagligt ☐ pr. måned ☐ pr. år ☐ andet (angiv venligst): pr.: (dato (dd/mm/åååå) eller begivenhed) 8.8.2.2. ☐ Lovpligtig rente (hvis lovpligtig rente finder anvendelse), der skal beregnes i henhold til (angiv relevant bestemmelse): 8.8.2.2.1. Renter skyldige fra: (dato (dd/mm/åååå) eller begivenhed) til (dato (dd/mm/åååå) eller begivenhed) (4) 8.8.2.2.2. Renteberegningsmetode (5) 8.8.2.2.2.1. ☐ Rentesats: … % 8.8.2.2.2.2. ☐ Rentesats: … % over referencesats (ECB's/Nationalbankens referencesats: …) pr.: (dato (dd/mm/åååå) eller begivenhed) 8.8.2.2.2.2.1. ☐ Første dag i det halvår, hvor beløbet er forfaldent 8.8.2.2.2.2.2. ☐ Anden begivenhed (angiv venligst) 8.8.2.3. ☐ Kapitalisering af renter (beskriv nærmere, hvis relevant): 8.8.3. Omkostninger til opnåelse af retsafgørelsen, retsforliget eller det officielt bekræftede dokument, for så vidt som det er fastslået, at disse omkostninger skal afholdes af debitor: ☐ Nej ☐ Ja. Angiv omkostningernes art og størrelse: ☐ Retsafgifter: ☐ Advokatsalær: ☐ Forkyndelsesomkostninger: ☐ Andet. Beskriv nærmere. 8.8.3.1. Valuta: ☐ Euro (EUR) ☐ Bulgarske lev (BGN) ☐ Tjekkiske koruna (CZK) ☐ Kroatiske kuna (HRK) ☐ Ungarske forint (HUF) ☐ Polske zloty (PLN) ☐ Rumænske leu (RON) ☐ Svenske kroner (SEK) ☐ Anden valuta (angiv ISO-kode): 8.9. Jeg bekræfter, at retsafgørelsen, retsforliget eller det officielt bekræftede dokument: 8.9.1. ☐ endnu ikke er blevet opfyldt af debitor 8.9.2. ☐ kun delvist er blevet opfyldt af debitor, og at beløbet i punkt 8.8. er det udestående beløb (i dette tilfælde udfyldes også punkt 8.9.2.1. nedenfor). 8.9.2.1. Hvis debitor allerede har betalt en del af sin gæld, og der kun gøres krav på det resterende beløb, skal du bekræfte, om du også gør krav på den ubetalte rente af den del af beløbet, som debitor allerede har betalt: ☐ Nej, jeg gør ikke krav på rente af den del af beløbet, som debitor allerede har betalt. ☐ Ja, jeg gør også krav på ubetalt rente af den del af beløbet, som debitor allerede har betalt. Hvis formularen udfyldes på papir, anvendes et særskilt ark for rente, der kræves af den del af beløbet, som debitor allerede har betalt (punkt 8.8.1.), og hvert ark nummereres.

9. Kravets størrelse og begrundelse (skal ikke udfyldes, hvis du har udfyldt afsnit 8)

Hvis du endnu ikke har opnået en retsafgørelse, et retsforlig eller et officielt bekræftet dokument, der forpligter debitor til at indfri dit krav, kan en kontosikringskendelse kun udstedes, hvis du på grundlag af relevante og rimeligt velunderbyggede omstændigheder over for retten kan sandsynliggøre, at du kan gøre et krav gældende mod debitor på det beløb, for hvilket du anmoder om kendelsen (artikel 7, stk. 2, i forordning (EU) nr. 655/2014). Opstil dokumentationen i denne formulars afsnit 12.

Når du anmoder om udstedelse af en kontosikringskendelse på et lavere beløb end kravets hovedstol (f.eks. fordi du allerede har modtaget anden sikkerhed for en del af det krav), bør du angive dette lavere beløb og evt. renter af dette beløb i punkt 9.1.

9. Kravets størrelse og begrundelse 9.1. Kravets hovedstol: 9.2. Gøres der krav på renter? ☐ Nej ☐ Ja Hvis ja, er renten: ☐ fastsat ved aftale (gå i så fald til punkt 9.2.1.) ☐ en lovpligtig rente (gå i så fald til punkt 9.2.2.) 9.2.1. For rente fastsat ved aftale 1) er rentesatsen ☐ … %, beregnet (afkryds det relevante felt) ☐ dagligt ☐ pr. måned ☐ pr. år ☐ andet (angiv venligst): ☐ … % over referencesats (ECB's/Nationalbankens referencesats: …), beregnet (afkryds det relevante felt) ☐ dagligt ☐ pr. måned ☐ pr. år ☐ andet (angiv venligst): ☐ Andet. Angiv venligst: 2) den skyldige rente pr. (dato (dd/mm/åååå)) 9.2.2. For lovbestemt rente den skyldige rente pr. (dato (dd/mm/åååå)) der skal beregnes i henhold til (angiv relevant bestemmelse): 9.3. Beløb for kontraktmæssige sanktioner: 9.4. Valuta: ☐ Euro (EUR) ☐ Bulgarske lev (BGN) ☐ Tjekkiske koruna (CZK) ☐ Kroatiske kuna (HRK) ☐ Ungarske forint (HUF) ☐ Polske zloty (PLN) ☐ Rumænske leu (RON) ☐ Svenske kroner (SEK) ☐ Anden valuta (angiv ISO-kode): 9.5. Beskriv de relevante omstændigheder, der ligger til grund for kravet mod debitor (herunder den rente, der eventuelt gøres krav på):

10. Begrundelse for at anmode om en kontosikringskendelse

Der kan kun udstedes en kontosikringskendelse, hvis du ud fra relevante omstændigheder kan sandsynliggøre, at der er akut behov for retlig beskyttelse af dit krav, og at fuldbyrdelse af en eksisterende eller fremtidig retsafgørelse uden en kendelse kan blive umulig eller væsentligt vanskeligere, fordi der består en reel risiko for, at debitor, inden du er i stand til at få den eksisterende eller fremtidige retsafgørelse fuldbyrdet, kan have formøblet, skjult eller tilintetgjort sine aktiver eller have skilt sig af med dem til under værdien, i et usædvanligt omfang eller ved en usædvanlig handling (betragtning 14 til forordning (EU) nr. 655/2014 sammenholdt med samme forordnings artikel 7).

10. Begrundelse for at anmode om en kontosikringskendelse 10.1. Forklar, hvorfor der er et akut behov for kontosikringskendelsen, og hvorfor der reel risiko for, at den efterfølgende fuldbyrdelse af dit krav mod debitor uden en sådan foranstaltning vil blive umulig eller væsentligt vanskeligere (artikel 7, stk. 1, forordning (EU) nr. 655/2014): 10.2. Hvis der fremsættes en anmodning om indhentelse af kontooplysninger (afsnit 7), når retsafgørelsen, retsforliget eller det officielt bekræftede dokument endnu ikke er eksigibelt, og beløb, der skal sikres, er betragteligt under hensyntagen til de relevante omstændigheder, forklares det, hvorfor der er risiko for, at den efterfølgende fuldbyrdelse af dit krav mod debitor sandsynligvis vil blive bragt i fare uden de pågældende oplysninger, og dette kan føre til en betydelig forværring af din økonomiske situation (artikel 14, stk. 1, i forordning (EU) nr. 655/2014):

11. Sikkerhedsstillelse

Dette afsnit udfyldes, hvis du endnu ikke har opnået en retsafgørelse, et retsforlig eller et officielt bekræftet dokument mod debitor, der forpligter debitor til at indfri dit krav, og du har grund til at anmode om fritagelse fra kravet om sikkerhedsstillelse.

Inden retten udsteder en kontosikringskendelse i et tilfælde, hvor kreditor endnu ikke har opnået en retsafgørelse, et retsforlig eller et officielt bekræftet dokument, kræver den, at kreditor stiller sikkerhed for et beløb, der er tilstrækkeligt til at forhindre misbrug af proceduren, og til at dække enhver skade, som debitor måtte lide som følge af kendelsen. Retten kan undtagelsesvis frafalde krav om sikkerhed, hvis den finder, at en sådan sikkerhed er uhensigtsmæssig som følge af sagens omstændigheder (artikel 12, stk. 1, i forordning (EU) nr. 655/2014).

Hvis kreditor allerede har opnået en retsafgørelse, et retsforlig eller et officielt bekræftet dokument, kan retten, inden den udsteder kendelsen, kræve, at kreditor stiller sikkerhed, hvis den finder det nødvendigt og hensigtsmæssigt som følge af sagens omstændigheder, f.eks. hvis retsafgørelsen endnu ikke er eksigibel eller kun er midlertidigt eksigibel på grund af en verserende klage (artikel 12, stk. 2, i forordning (EU) nr. 655/2014).

11. Begrundelse for fritagelse for sikkerhedsstillelse Hvis du mener, du bør fritages for kravet om sikkerhedsstillelse i henhold til artikel 12, stk. 1, i forordning (EU) nr. 655/2014, angives begrundelsen:

12. Dokumentation

Angiv i dette afsnit dokumentation, der fremlægges til støtte for din anmodning om en kontosikringskendelse.

Du skal forelægge tilstrækkelig dokumentation til, at den ret, som anmodningen om en kontosikringskendelse indgives til, kan fastslå, at der er akut behov for en beskyttelsesforanstaltning i form af en kontosikringskendelse, fordi der er reel risiko for, at den efterfølgende fuldbyrdelse af dit krav mod debitor uden en sådan foranstaltning vil blive umulig eller væsentligt vanskeligere (artikel 7, stk. 1, i forordning (EU) nr. 655/2014).

Hvis du endnu ikke har opnået en retsafgørelse, et retsforlig eller et officielt bekræftet dokument, der forpligter debitor til at indfri dit krav, skal du i henhold til artikel 7, stk. 2, i forordning (EU) nr. 655/2014 også forelægge tilstrækkelig dokumentation til, at retten kan fastslå, at du sandsynligvis vil få medhold i realiteten i dit krav mod debitor (se afsnit 9 i denne formular).

12. Liste over dokumentation Angiv enhver form for dokumentation, der underbygger din anmodning om en kontosikringskendelse, herunder dokumentation til støtte for dit krav mod debitor (hvis du endnu ikke har opnået en retsafgørelse, et retsforlig eller et officielt bekræftet dokument, der forpligter debitor til at indfri dit krav) og det akutte behov for kontosikringskendelsen:

13. Andre retter, som du har anmodet om sikringsforanstaltninger

Angiv i dette afsnit, om du har anmodet om en tilsvarende national kendelse, der har samme virkning som en kontosikringskendelse, eller om du allerede har opnået en sådan kendelse. Du skal i henhold til artikel 16 i forordning (EU) nr. 655/2014 underrette den ret, som du har indgivet anmodningen om en kontosikringskendelse til, hvis du opnår en tilsvarende national kendelse senere i løbet af sagen vedrørende udstedelse af kontosikringskendelsen.

13. Oplysninger om nationale sikringsforanstaltninger, der er opnået eller anmodet om 13.1. Har du anmodet om en tilsvarende national kendelse over for samme debitor med det formål at sikre samme krav? ☐ Nej ☐ Ja. Angiv yderligere oplysninger om anmodningen og dens status i punkt 13.2.-13.6. 13.2. Navn på retten eller anden myndighed: 13.3. Adresse på retten eller anden myndighed 13.3.1. Vej og nummer/postboks: 13.3.2. Postnummer og by: 13.3.3. Medlemsstat (angiv landekode): 13.4. Sag nr. for anmodningen: 13.5. Har du allerede opnået den nationale kendelse? ☐ Ja. Angiv, hvorvidt den er blevet gennemført: ☐ Nej 13.6. Er din anmodning blevet afvist som uantagelig eller ubegrundet? ☐ Ja. Beskriv nærmere. ☐ Nej

14. Kreditors bankkonto

Du kan angive din bankkonto, der anvendes ved debitors eventuelle frivillige indbetaling af kravet (artikel 8, stk. 2, litra n), i forordning (EU) nr. 655/2014).

14. Oplysninger vedrørende kreditors bankkonto 14.1. Kreditors bankkontonummer: 14.2. Bankens navn og adresse (vej og nummer/postboks, postnr. og by, land (angiv landekoden, hvis det er en medlemsstat)):

15. Dato og underskrift

Det er vigtigt, at du skriver dit navn tydeligt og derefter underskriver og daterer anmodningen.

☐ Jeg anmoder hermed retten om at udstede en kontosikringskendelse mod debitor på grundlag af min anmodning. ☐ Jeg erklærer, at de oplysninger, som jeg har givet i anmodningen, efter min bedste overbevisning er rigtige og fuldstændige, og at jeg er klar over, at alle bevidst forkerte eller ufuldstændige oplysninger kan få juridiske følger i henhold til lovgivningen i den medlemsstat, hvor anmodningen er indgivet, eller medføre hæftelse i henhold til artikel 13 i forordning (EU) nr. 655/2014. ☐ Jeg anmoder hermed om indhentelsen af debitors kontooplysninger (afkryds kun dette felt, hvis du indgiver en anmodning om indhentelsen af kontooplysninger og derfor har udfyldt afsnit 7 i denne formular). Angiv det samlede antal sider, hvis flere sider er vedlagt, og nummerer hver side: Sted: Dato: (dd/mm/åååå) Navn, underskrift og/eller stempel:

(*) Valgfri

(**) Valgfri

(***) Valgfri

(1) Udfyldes, hvis kreditor, når debitor allerede har betalt en del af sin gæld, og der kun gøres krav på det resterende beløb, også gør krav på den ubetalte rente af den del af beløbet, som debitor allerede har betalt.

(2) Indsæt oplysninger om alle perioder, hvis der er tale om mere end én.

(3) Hvis der er forskellige rentesatser for forskellige perioder, og formularen udfyldes på papir, anvendes særskilte ark, som nummereres.

(4) Indsæt oplysninger om alle perioder, hvis der er tale om mere end én.

(5) Hvis der er forskellige rentesatser for forskellige perioder, og formularen udfyldes på papir, anvendes særskilte ark, som nummereres.